Graeme McDowell

Graeme McDowell (født 30. juli 1979) er en nordirsk profesjonell golfspiller på LIV Golf.

I likhet med stadig flere lovende unge golfspillere fra Storbritannia mottok McDowell et stipend fra et amerikansk universitet. Han studerte ved University of Alabama at Birmingham fra 1998 til 2002 og ble rangert som nummer 1 blant universitetsspillerne i USA. I 2001 var han med på det vinnende laget fra De britiske øyer som vant Walker Cup i Georgia.

McDowell ble profesjonell i 2002 og vant sesongens Volvo Scandinavian Masters, som var kun hans fjerde turnering på Europatouren. Han tok ingen titler i sin andre sesong, men i 2004 vant han Telecom Italia Open og endte som nummer 6 på Europatourens Order of Merit. I 2005 delte McDowell tiden mellom Europatouren og PGA-touren. Han var ennå ikke fullverdig medlem av PGA-touren, men posisjonen blant de 50 beste på verdensrankingen i golf gjorde at han ble invitert til å spille i mange av turneringene i USA. Han tjente nok penger til å få full spillerett på PGA-touren til 2006, men  klarte ikke bli blant de 150 som fikk spillerett 2007, og kunne konsentrere seg om Europatouren.

I 2008 vant han to seirer på Europatouren, henholdsvis Ballantine's Championship og Barclays Scottish Open.

I 2010 vant McDowell Celtic Manor Wales Open første helgen i juni, før han to uker senere tok sin største seier i karrieren. Med triumfen i US Open gikk han for første gang til topps i en major-turnering. Det var samtidig hans sjette seier på Europatouren.

McDowell ble i dronningens nyttårsliste for 2011 utnevnt til medlem av Den britiske imperieordenen for fortjenester av golfidretten.London Gazette , nr. 59647, 31. desember 2010, s. N19. 

 Meritter 
 Seire på PGA-touren 
 2010 US Open

 Seire på Europatouren 
 2010 Celtic Manor Wales Open, US Open, Andalucía Valderrama Masters
 2008 Ballantine's Championship, Barclays Scottish Open
 2004 Telecom Italia Open
 2002 Volvo Scandinavian Masters

 Ryder Cup 
 2008, 2010, 2012, 2014

 Referanser 

 Eksterne lenker 



Kategori:Nordirske golfspillere
Kategori:LIV Golf
Kategori:Order of the British Empire (MBE)
Kategori:Personer fra Causeway Coast and Glens